AFRIKAANSE OPSOMMING: Hierdie studie ondersoek elektrisiteitsopwekking deur grootskaalse sontoringkragstasies. Die uitsetkarakteristieke van 'n sogenaamde verwysings-kragstasie met 'n 4000 m deursnee glas kollektor en 'n 1500 m hoë, 160 m deursnee toring word ondersoek vir 'n spesi eke ligging in Suid-Afrika. Die toepaslike trek- en behoudsvergelykings word afgelei, gediskretiseer en geimplementeer in 'n numeriese rekenaarmodel. Die rekenaarmodel los die betrokke vergelykings op deur gebruik te maak van gespesi seerde meteorologiese invoerdata en bepaal dan die uitset gelewer deur die kragstasie. Die uitset van 'n sontoring-kragstasie oor 'n periode van vier-en-twintig uur word getoon. Ooreenstemmende temperatuurverdelings in die grond onder die kollektor word geïllustreer. Die variasie in seisoenale elektrisiteitsopwekking word ondersoek en die totale jaarlikse elektriese uitset bepaal. Die invloed wat die kragstasie dimensies (kollektor deursnee en toring hoogte) op die uitset het, word bestudeer en resultate getoon. Daar is ook bevind dat verhoogde uitset meegebring kan word deur die vorm en hoogte van die kollektordak te optimeer. Die geringe e ek van die toringskadu op die kollektor word bespreek, terwyl bevind is dat heersende winde 'n beduidende e ek op die kragstasie uitset het.